Salma Hayek var í lánskjól á Óskarnum 2003 . REUTERS / Rob Galbraith Leikkonan Salma Hayek greindi frá því á galakvöldi í New York í vikunni að leikkonan René Zellweger lánaði henni kjól fyrir Óskarsverðlaunin 2003 á ögurstundu . Báðar voru þær tilnefndar fyrir besta leik í aðalhlutverki á Óskarnum 2003 . Hayek greindi frá atvikinu þegar hún veitti Zellweger verðlaun á galakvöldinu . „ Og jafnvel kvöldinu áður þegar stóri rassinn á mér sprengdi saumana á Óskarsverðlaunakjólnum og ég var ekki með kjól fyrir Óskarinn endaði hún á því að gefa mér einn af sínum kjólum sem var sem betur fer stór hér og teygjanlegur hér , “ sagði Hayek og benti á rassinn á sér og síðan á brjóstin . Svo fór að Hayek klæddist lánskjólnum frá Zellweger . Kjóllinn var frá Carolinu Herrera . Efri hluti kjólsins var þröngur blúndutoppur en neðri hlutinn var hvítt A-laga pils . Sniðið hentaði Hayek fullkomlega . Svo fór að hvorug vann Óskarinn þetta árið en Nicole Kidman fór heim með styttuna eftirsóttu .